ddrg/super_eurlex huggingface dataset:
(10)

Povolenie na uplatňovanie odchyľujúceho sa opatrenia by malo byť časovo obmedzené. Toto časové obmedzenie by malo byť dostatočné na to, aby bolo možné vyhodnotenie účinnosti a primeranosti limitu. Okrem toho majú členské štáty v súlade so smernicou (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a uvedené ustanovenia uplatňovať od 1. januára 2025. Je preto vhodné povoliť Litve uplatňovať odchyľujúce sa opatrenie na ďalšie obmedzené obdobie do 31. decembra 2024.
(18)

Okrem toho sa v návrhu vyhlášky ako požiadavka na označovanie uvádza, „že v prípade potreby treba uviesť, že spotreba šupiek týchto produktov sa neodporúča“, čo u spotrebiteľov vytvára mylnú predstavu o bezpečnosti ovocia a zeleniny, pretože tak veria, že ovocie a zelenina sú bezpečné len za určitých špecifických podmienok použitia, t. j. keď je produkt ošúpaný. Nesprávne sa v ňom tvrdí, že by stačilo informovať spotrebiteľov namiesto stiahnutia potravín, ktoré nespĺňajú požiadavky na bezpečnosť potravín, z trhu. Navrhovaná predmetná požiadavka na označovanie by viedla k zavádzaniu spotrebiteľov a vyvolala neodôvodnené predsudky voči ovociu a zelenine na trhu, ktoré sú označené v súlade s návrhom vyhlášky. Takáto požiadavka na označovanie by preto bola v rozpore s článkom 7 nariadenia (EÚ) č. 1169/2011. Okrem toho znenie danej požiadavky nie je presné, ani nie je jasne uvedené, na základe akých kritérií sa uplatňuje.
(11)

Komisia dospela vzhľadom na uvedené skutočnosti k záveru, že podmienky odôvodňujúce zavedenie sprísneného dohľadu podľa článku 2 nariadenia (EÚ) č. 472/2013 sú stále zachované. Grécko naďalej čelí predovšetkým rizikám ohrozujúcim jeho finančnú stabilitu a ak sa tieto riziká naplnia, mohli by mať nepriaznivé účinky presahovania na ostatné členské štáty eurozóny. Ak by sa účinky presahovania konkretizovali, mohli by sa prejaviť nepriamo tým, že by ovplyvnili dôveru investorov, a v dôsledku toho aj náklady bánk a štátov na refinancovanie v ostatných členských štátoch eurozóny.
Článok 4

2. V súlade s článkom 301 dohody členské štáty a inštitúcie Únie presadzujú ochranu stanovenú v článkoch 297 až 300 dohody, a to bez ohľadu na to, či o to boli požiadané zainteresovanou stranou.
(12)

Vnútroštátne opatrenia schválené týmto rozhodnutím by sa mali uplatňovať len dovtedy, kým sú stále primerané a nevyhnutné na prevenciu zavlečenia chorôb do dotknutých členských štátov alebo kontrolu ich šírenia medzi členskými štátmi. Na to, aby Komisia mohla pravidelne posudzovať primeranosť a nevyhnutnosť takýchto opatrení, a v snahe zabezpečiť príležitosť na prípadne potrebnú zmenu opatrení by členské štáty mali Komisii zasielať podrobnú ročnú správu o fungovaní opatrení v predchádzajúcom roku. Takéto ročné správy, ako aj iné relevantné správy by mali obsahovať určité informácie stanovené vo vykonávacom nariadení Komisie (EÚ) 2020/2002 (7).
Článok 8

Účasť osôb, ktoré nie sú členmi kolégia, na zasadnutiach stálej komory

1. Okrem osôb uvedených v článku 10 ods. 9 nariadenia o Európskej prokuratúre môže predseda stálej komory po konzultácii so stálymi členmi a príslušným dozorujúcim európskym prokurátorom pozvať ktoréhokoľvek člena ústredia, európskeho delegovaného prokurátora alebo zamestnanca Európskej prokuratúry, aby sa zúčastnil na zasadnutí stálej komory v súvislosti s konkrétnymi bodmi programu, ak je to potrebné na to, aby sa stálej komore umožnilo prijímať rozhodnutia.
(9)

Programy týkajúce sa klímy a životného prostredia by preto mali byť zoskupené do jednej agentúry, programy súvisiace s oblasťou digitálnej politiky by mali byť zoskupené do jednej agentúry, programy týkajúce sa zdravia by mali byť zoskupené do jednej agentúry a činnosti Výkonnej agentúry pre spotrebiteľov, zdravie, poľnohospodárstvo a potraviny by sa mali presunúť do agentúr so sídlom v Bruseli s podobným tematickým alebo programovým zameraním. Pokiaľ ide o program Horizont Európa, aby sa zabránilo roztrieštenému vykonávaniu a duplicite, rozdelenie portfólia by malo zabezpečiť, aby bol každý klaster zoskupený do jednej agentúry.
(3)

Česká republika listom zo 7. decembra 2020 potvrdila nomináciu pána Jaroslava UNGERMANA na vymenovanie za člena Európskeho hospodárskeho a sociálneho výboru na obdobie od 21. septembra 2020 do 20. septembra 2025. Uvedený člen by mal byť vymenovaný na zvyšný čas súčasného funkčného obdobia, ktoré trvá do 20. septembra 2025,
(7)

Vykonávacím rozhodnutím Komisie (EÚ) 2020/467 (4) sa stanovilo definitívne pridelenie pomoci Únie na školské ovocie a zeleninu a školské mlieko členským štátom, ktoré chcú byť zapojené do školského programu, na obdobie od 1. augusta 2020 do 31. júla 2021. Niektoré členské štáty aktualizovali svoju žiadosť o pomoc Únie týkajúcu sa uvedeného školského roka. Dánsko, Nemecko, Luxembursko a Holandsko oznámili presuny medzi definitívne pridelenými prostriedkami na školské ovocie a zeleninu a definitívne pridelenými prostriedkami na školské mlieko. Belgicko, Španielsko, Holandsko a Portugalsko požiadali o sumu, ktorá je nižšia než definitívne pridelené prostriedky na školské ovocie a zeleninu a/alebo na školské mlieko. Česko, Nemecko, Estónsko, Cyprus, Luxembursko, Maďarsko, Malta, Rakúsko, Slovensko a Švédsko oznámili, že sú ochotné využiť viac prostriedkov, než im bolo definitívne pridelených na školské ovocie a zeleninu a/alebo na školské mlieko. Spojené kráľovstvo nevykázalo žiadne výdavky do 27. októbra 2020 v súlade s článkom 10 ods. 1 písm. b) vykonávacieho nariadenia Komisie (EÚ) č. 908/2014 (5) a v súlade s článkom 137 ods. 1 prvým pododsekom Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu stratilo nárok na definitívne pridelenie pomoci Únie. Z dôvodov jasnosti je preto vhodné vypustiť definitívne pridelené prostriedky Spojeného kráľovstva na školský rok 2020/2021 z prílohy I k vykonávaciemu rozhodnutiu (EÚ) 2020/467.
(6)

Preto by Rada pre partnerstvo mala stanoviť neskorší dátum skončenia predbežného vykonávania berúc do úvahy dátum, kedy bude všetkých 24 jazykových verzií dohôd zrevidovaných a považovaných za autentické a konečné. Vzhľadom na predpokladaný dátum dostupnosti uvedených autentických a konečných verzií dohôd by Rada pre partnerstvo mala stanoviť, aby bol 30. apríl 2021 dátumom, kedy sa skončí predbežné vykonávanie.
(3)

Počas prvého zasadnutia Výboru pre duševné vlastníctvo, ktoré sa konalo 28. novembra 2019, Európska únia a Japonsko diskutovali o modalitách zmeny prílohy 14-B k dohode podľa článku 14.30 a dohodli sa na tom, že v nadchádzajúcich mesiacoch budú v diskusiách pokračovať s cieľom dosiahnuť dohodu, pokiaľ ide o doplnenie nových zemepisných označení na nasledujúcom zasadnutí spoločného výboru. Na základe týchto diskusií zmluvné strany potvrdili, že spoločný výbor od roku 2020 až do roku 2022 zváži najviac 28 názvov z Európskej únie a 28 názvov z Japonska, ktoré majú byť chránené ako zemepisné označenia a ktoré sa majú doplniť do prílohy 14-B k dohode za predpokladu, že dané názvy sú na domácom trhu chránené ako zemepisné označenia (4). Od roku 2023 budú zmluvné strany v úzkej vzájomnej koordinácii pracovať na nepretržitom dopĺňaní ďalších zemepisných označení do prílohy 14-B zohľadňujúc pritom záujmy každej zmluvnej strany.
(10)

Každé povolenie udelené podľa článku 19 ods. 1 smernice 2003/96/ES má byť prísne časovo obmedzené. S cieľom zabezpečiť, aby bolo obdobie platnosti povolenia dostatočne dlhé na to, aby príslušné hospodárske subjekty neodradilo od uskutočnenia potrebných investícií, je vhodné povolenie udeliť na požadované obdobie. Povolenie by sa však malo prestať uplatňovať odo dňa, keď sa začnú uplatňovať akékoľvek všeobecné ustanovenia o daňových zvýhodneniach pre elektrinu dodávanú do elektrických vozidiel, ktoré Rada prijme podľa článku 113 alebo akéhokoľvek iného príslušného ustanovenia Zmluvy o fungovaní Európskej únie, ak by sa takéto ustanovenia začali uplatňovať pred 1. januárom 2025.
(9)

Na základe výsledkov uvedeného posúdenia súladu sa zistilo, že vnútroštátne vykonávacie opatrenia Belgicka, Bulharska, Cypru, Česka, Dánska, Estónska, Fínska, Francúzska, Grécka, Holandska, Chorvátska, Írska, Litvy, Lotyšska, Luxemburska, Maďarska, Malty, Nemecka, Poľska, Portugalska, Rakúska, Rumunska, Slovenska, Slovinska, Španielska, Švédska a Talianska sú v súlade so smernicou 2003/87/ES a delegovaným nariadením (EÚ) 2019/331, a to okrem výnimiek uvedených ďalej. Zariadenia, ktoré tieto členské štáty zahrnuli do vnútroštátnych vykonávacích opatrení, boli uznané za oprávnené na bezodplatné pridelenie kvót a s výnimkou prípadov uvedených ďalej sa nezistili žiadne nezrovnalosti, pokiaľ ide o pravidlá harmonizácie bezodplatného prideľovania emisných kvót platné v celej Únii.
—

pre iniciatívu s názvom „Zastavme korupciu v Európe už v zárodku neposkytnutím finančných prostriedkov krajinám, ktorých súdnictvo je aj po uplynutí lehoty neefektívne“ (Stop corruption in Europe at its root, by cutting off funds to countries with inefficient judiciary after deadline): 12. septembra 2021,
(7)

Komisia sa domnieva, že oznámené zmeny národnej alokačnej tabuľky Nemecka sú v súlade so smernicou 2003/87/ES a rozhodnutím 2011/278/EÚ. Centrálny správca registra transakcií Európskej únie by preto mal byť poverený vložením uvedených zmien do protokolu transakcií Európskej únie,
(31)

Pokiaľ ide o poruchu brzdy, ústav Liftinstituut v liste odoslanom spoločnosti Orona 21. apríla 2015 uviedol, že porucha brzdy by v každom výťahu viedla k nekontrolovanému pohybu prázdnej výťahovej kabíny smerom nahor, čím by sa už po krátkej prekonanej vzdialenosti vyvinula rýchlosť, ktorá by spôsobila, že by kabína vyletela do voľného priestoru medzi strechou výťahovej kabíny a stropom šachty, ktorý má zabrániť riziku rozmliaždenia, t. j. výťahová kabína pokračuje v šachte v pohybe nahor, hoci protizávažie narazí do nárazníkov. V prípade výťahu s menovitými otáčkami 1 m/s by sa voľná vertikálna vzdialenosť 1 m podľa normy EN 81-1 vyčerpala pri prudkom pohybe smerom nahor, pričom výťahová kabína by sa nekontrolovane pohybovala iba 4 m, čo inými slovami znamená, že na to stačí krátka vzdialenosť. Nezostal by už žiadny voľný priestor, čo by viedlo k smrteľnému rozmliaždeniu osoby na streche kabíny. Skutočnosť, že na zrýchlenie výťahu na rýchlosť presahujúcu 115 % menovitých otáčok výťahu je potrebné prekonať iba krátku vzdialenosť, znamená, že nárazníky pravdepodobne povolia, pretože pri rýchlostiach nad 115 % menovitých otáčok nie je zaručená ich celistvosť (podľa normy EN 81-1 musia nárazníky vydržať náraz spôsobený rýchlosťou, ktorá nepresahuje 115 % menovitých otáčok).
(4)

Činnosť Únie v rámci SZBP by mala byť v súlade s politikami a cieľmi vonkajšej činnosti Únie a ostatnými politikami Únie, najmä so strategickým rámcom na úrovni EÚ pre podporu reformy sektora bezpečnosti, s integrovaným prístupom k vonkajším konfliktom a krízam a strategickým prístupom EÚ k otázke žien, mieru a bezpečnosti, ako aj s príslušnými rezolúciami Bezpečnostnej rady OSN. Mala by tiež byť v súlade s právom Únie, najmä so spoločnou pozíciou Rady 2008/944/SZBP (1). Nesmie ňou byť dotknutá osobitná povaha bezpečnostnej a obrannej politiky členských štátov. Musí rešpektovať záväzky Únie a jej členských štátov podľa medzinárodného práva, a to najmä medzinárodného práva v oblasti ľudských práv a medzinárodného humanitárneho práva.
(4)

Nariadením vlády č. 130 „Tööhõiveprogramm 2017 – 2020“ zo 17. novembra 2016 v znení zmien z roku 2020 (2), ktoré sa uvádza v žiadosti Estónska zo 4. februára 2021, sa zaviedol režim skráteného pracovného času na zachovanie pracovných miest (tento režim je v platnosti od 23. marca 2020). Cieľom bolo podporiť zamestnancov v súkromnom sektore, ktorých platy alebo pracovný čas boli dočasne znížené z dôvodu významného vplyvu núdzovej situácie, a to tak, že sa zamestnancom poskytlo až 70 % ich priemerného mesačného platu alebo mzdy, pričom príspevok bol obmedzený na 1 000 EUR na zamestnanca mesačne. Išlo o dočasné opatrenie na obdobie núdzovej situácie od marca do mája 2020. Vzhľadom na pretrvávajúci vplyv núdzovej situácie sa nariadenie č. 130 opäť zmenilo (3) a uplatňovalo sa v zmenenom znení do konca júna 2020. Podmienky režimu skráteného pracovného času boli upravené tak, aby sa štátna podpora pre zamestnanca znížila až na 50 % priemerného mesačného platu alebo mzdy zamestnanca a obmedzila sa na 800 EUR na zamestnanca. Na to, aby spoločnosti získali štátnu podporu pre zamestnancov, museli platiť aspoň 150 EUR (v hrubom vyjadrení) na zamestnanca mesačne, t. j. každý zamestnanec dostával mesačný príjem vo výške aspoň 584 EUR, ktorý sa rovná minimálnej mzde.
PRÍLOHA

Príloha 1, VERZIA 1, strana 2 obalového listu: Vzor karnetu TIR, bod 5 v „règles relatives à l’utilisation du carnet TIR“

Slovo quatre sa nahrádza slovom huit.

Príloha 1, VERZIA 1, strana 3 obalového listu: Vzor karnetu TIR verzie 1, bod 5 v „rules regarding the use of the TIR Carnet“

Slovo four sa nahrádza slovom eight.

Príloha 1, VERZIA 1, strana 5 (biela) vzoru karnetu TIR, útržkový list č. 1

Súčasný útržkový list č. 1 sa nahrádza takto (1).

Príloha 1, VERZIA 1, strana 6 (zelená) vzoru karnetu TIR verzie 1, útržkový list č. 2

Súčasný útržkový list č. 2 sa nahrádza takto (2).

Príloha 1, VERZIA 2, strana 2 obalového listu: Vzor karnetu TIR, bod 5 v „règles relatives à l’utilisation du carnet TIR“

Slovo quatre sa nahrádza slovom huit.

Príloha 1, VERZIA 2, strana 3 obalového listu: Vzor karnetu TIR verzie 1, bod 5 v „rules regarding the use of the TIR Carnet“

Slovo four sa nahrádza slovom eight.

Príloha 1, VERZIA 2, strana 12 (biela) vzoru karnetu TIR, útržkový list č. 1

Súčasný útržkový list č. 1 sa nahrádza takto (3).

Príloha 1, VERZIA 2, strana 13 (zelená) vzoru karnetu TIR, útržkový list č. 2

Súčasný útržkový list č. 2 sa nahrádza takto (4).

(1) Pozri stranu 2 tejto prílohy.

(2) Pozri stranu 3 tejto prílohy.

(3) Pozri stranu 4 tejto prílohy.

(4) Pozri stranu 5 tejto prílohy.
(2)

Ciele iniciatívy sú vyjadrené takto: „Ako európski študenti a budúci štátni zamestnanci sme presvedčení, že výmeny by sa mali uskutočňovať aj po ukončení štúdia. Preto navrhujeme vytvoriť Výmenný program pre štátnych zamestnancov (CSEP), ktorý by bol výmenným programom a programom odbornej prípravy pre štátnych zamestnancov členských štátov Európskej únie. Cieľom tohto „Erasmu pre verejnú službu“ by bolo ponúknuť štátnym zamestnancom z členských štátov EÚ odbornú prax v dĺžke 2 až 12 mesiacov v podobnej službe v inom členskom štáte. Počas výmeny by štátni zamestnanci mohli aj naďalej dostávať plat vo svojej domovskej krajine, na ktorý by sa vzťahovala náhrada od EÚ, ak by bol nižší ako plat na rovnocennej pozícii v hostiteľskej krajine. Program CSEP by posilnil voľný pohyb pracovníkov v EÚ, podporil výmenu najlepších postupov medzi verejnými službami a upevnil väzby medzi členskými štátmi. Okrem toho by program CSEP mohol štátnym zamestnancom pomôcť prekonať mnohé ťažkosti, s ktorými sa stretávajú v pracovných stykoch so svojimi európskymi kolegami. Štátni zamestnanci z európskych krajín by za pomoci programu CSEP iniciovali nový prístup v duchu jednoty od občanov a pre občanov.
(3)

Pripravovaným rozhodnutím o zvýšení štátnej podpory na miestne náklady by sa mali prispôsobiť ustanovenia o podpore miestnych nákladov v dohode tak, aby zohľadňovali prevládajúce štruktúry svetového obchodu a výroby. Globálne hodnotové reťazce zmenili rozhodnutia vývozcov, pokiaľ ide o získavanie zdrojov, a väčšina vývozcov teraz získava dodávky z viacerých krajín a v čoraz väčšej miere z miesta, v ktorom sa nachádza kupujúci. S cieľom poskytnúť vývozcom z Únie väčšiu flexibilitu a umožniť optimálne stratégie získavania zdrojov by sa mal strop štátnej podpory na miestne náklady zvýšiť z 30 % na 40 % hodnoty vývoznej zmluvy v krajinách s vysokými príjmami a z 30 % na 50 % hodnoty vývoznej zmluvy v krajinách so stredným a s nízkym príjmom.
(3)

Ďalšie podrobnosti o iniciatíve sú uvedené v podkladovom dokumente. V iniciatíve sa konkrétne navrhuje, aby sa zamestnanci spoločností mohli dobrovoľne zapájať do údržby strešných záhrad a členské štáty by mohli podniky povzbudzovať k tomu, aby sa aktívne zúčastňovali na projektoch, a to poskytovaním daňových úľav na konci každého fiškálneho roka. V prílohe sa uvádzajú aj vnímané prínosy pre životné prostredie a samotné spoločnosti. Strešné záhrady by 1. prispievali k zlepšeniu kvality ovzdušia, 2. prispievali k boju proti zmene klímy, 3. viedli k úsporám energie, 4. zlepšili filtráciu vody a jej zadržiavanie a 5. prispievali k tvorbe prírodných biotopov. Dotknuté spoločnosti by mali prínos z hľadiska budovania si dobrej povesti, motivácie zamestnancov a daňových výhod.
(32)

V dôsledku toho by sa malo pozastavenie platby rozšíreného cla zrušiť pre obdobie do 25. septembra 2020. Rozšírené clo by sa malo vybrať odo dňa prijatia prvej žiadosti o oslobodenie predloženej spoločnosťou Motokit, teda od 29. novembra 2018 do 24. septembra 2020. Preto by sa až do prijatia rozhodnutia o opodstatnenosti žiadosti o oslobodenie mal nový dátum, ku ktorému nadobúda účinnosť pozastavenie platby rozšíreného cla, zmeniť na 25. september 2020.
(10)

Po tom, ako sa úverové inštitúcie prijmú do siete primárnych dílerov, mali by mať primárni díleri možnosť nosiť titul „člen siete primárnych dílerov Európskej únie“ a zúčastňovať sa na všetkých aukciách dlhových cenných papierov Únie a Euratomu. Títo díleri by mali kupovať minimálny vážený priemer objemov dlhových cenných papierov predávaných formou aukcie a mali by dodržiavať určité oznamovacie povinnosti.
ROZHODNUTIE RADY (EÚ) 2021/602

z 8. apríla 2021

o vymenovaní zástupcu výkonného riaditeľa Europolu

RADA EURÓPSKEJ ÚNIE,

so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho články 54 a 55,

konajúc ako orgán s právomocou vymenovať výkonného riaditeľa a zástupcov výkonného riaditeľa Europolu,

keďže:

PRIJALA TOTO ROZHODNUTIE:

Článok 1

Pán Jean-Philippe LECOUFFE sa týmto vymenúva za zástupcu výkonného riaditeľa Europolu na obdobie od 1. mája 2021 do 30. apríla 2025 so zaradením do platovej triedy AD 14.
(6)

Rumunská vláda navrhla za náhradníkov Výboru regiónov na zvyšný čas súčasného funkčného obdobia, ktoré trvá do 25. januára 2025, pána Ionela Ovidia BOGDANA (President of Maramureş County Council), pána Iustina-Marinela CIONCU-ARGHIRA (President of Arad County Council), pani Aureliu FEDORCOVÚ (Mayor of Negrești Oaș, Satu Mare County), pána Adriana Ionuţa GÂDEU (President of Teleorman County Council), pána Dănuța GROZU (Mayor of Sânnicolau Mare, Timiș County), pána Florina Tiberia IACOBA-RIDZIHO (Mayor of Petroșani Municipality, Hunedoara County), pána Ștefana ILIEHO (Mayor of Tulcea Municipality, Tulcea County), pána Iona MÎNZÎNU (President of Argeş County Council) a pána Dorina Cosmina VASILEHO (President of Dolj County Council), ktorí sú všetci zástupcami miestnych alebo regionálnych územných celkov s politickou zodpovednosťou voči volenému zhromaždeniu,
(14)

Žiadať kultúrne inštitúcie, aby namiesto používania jednej techniky, ktorá sa už používa a je vhodná pre všetky materiály, používali na kontrolu škodlivých organizmov viaceré techniky, z ktorých každá je vhodná na určité materiály a predmety, by pre kultúrne inštitúcie znamenalo dodatočné náklady a sťažovalo by im to dosiahnutie cieľa, ktorým je upustiť v integrovanej ochrane proti škodcom od používania nebezpečnejších účinných látok. Odstavenie zariadení a vybavenia nadobudnutých na účely anoxie vytvorenej pomocou dusíka získaného in situ by okrem toho predstavovalo stratu predchádzajúcich investícií.
(7)

Podľa informácií, ktoré má Komisia k dispozícii, výrobca Biobor JF podnikol kroky smerujúce k riadnej autorizácii výrobku a očakáva sa, že žiadosť o schválenie účinných látok, ktoré obsahuje, bude podaná v blízkej budúcnosti. Schválenie účinných látok a následná autorizácia biocídneho výrobku by predstavovali trvalé riešenie do budúcnosti, ale na dokončenie daných postupov by bolo potrebné značné množstvo času.
(8)

Podľa informácií, ktoré majú útvary Komisie k dispozícii, výrobca biocídneho výrobku Biobor JF podnikol kroky smerujúce k riadnej autorizácii výrobku a očakáva sa, že žiadosť o schválenie účinných látok, ktoré obsahuje, bude podaná v blízkej budúcnosti. Schválenie účinných látok a následná autorizácia biocídneho výrobku by predstavovali trvalé riešenie do budúcnosti, ale dokončenie daných postupov by si vyžiadalo veľa času.
(9)

Vzhľadom na ukončenie prechodného obdobia uvedeného v článku 126 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) by sa toto rozhodnutie malo uplatňovať do 31. decembra 2020. V prípade Spojeného kráľovstva, pokiaľ ide o Severné Írsko, sa však právo Únie naďalej uplatňuje aj po skončení prechodného obdobia v súlade s článkom 5 ods. 4 Protokolu o Írsku/Severnom Írsku k dohode o vystúpení. Vzhľadom na to, že platnosť opatrenia uplynula 23. decembra 2020, toto rozhodnutie by malo mať spätnú účinnosť.
(61)

Dánsko by malo monitorovať situáciu a zbierať údaje o tom, či uplatňovanie množstiev stanovených v nariadení (ES) č. 1333/2008 dosahuje požadovanú úroveň ochrany, a v prípade, že nedosahuje, či by viedlo k neprijateľnému riziku pre ľudské zdravie. Zozbierané údaje by mali byť zamerané najmä na kontrolu botulizmu a súlad s dánskymi vnútroštátnymi ustanoveniami o dusitanoch. Dánsko by malo okrem toho naďalej zbierať údaje o dovoze mäsových výrobkov z ostatných členských štátov. Od Dánska sa vyžaduje, aby zozbierané údaje nahlásilo Komisii do dvoch rokov od dátumu prijatia tohto rozhodnutia. V tomto kontexte sa Komisia domnieva, že vnútroštátne ustanovenia sa môžu v uvedenom rozsahu schváliť na obmedzené obdobie troch rokov.
(9)

V súlade s článkom 26 ods. 2 a článkom 27 dohovoru by mal sekretariát oznámiť znenie každej navrhovanej zmeny zmluvným stranám najmenej šesť mesiacov pred zasadnutím konferencie zmluvných strán, na ktorom sa má rozhodnúť o jej prijatí. Sekretariát by mal oznámiť navrhované zmeny aj signatárom tohto dohovoru a na informačné účely depozitárovi dohovoru. Keďže štvrté zasadnutie konferencie zmluvných strán je naplánované na 1. – 5. novembra 2021, Únia by mala sekretariátu predložiť svoje návrhy na zmenu príloh A a B k dohovoru do 30. apríla 2021.
—

vzhľadom na bezprecedentnú krízu a potrebu financovať rýchle politické reakcie v krátkom čase je vhodné výnimočne schváliť návrh Komisie vytvoriť v rámci nástroja núdzovej podpory priestor vo výške 100 miliónov EUR na potenciálny vplyv vznikajúcich potrieb na rozpočet v čase šírenia pandémie. Tento spôsob zahrnutia do rozpočtu by nemal predstavovať precedens a Komisia by mala použiť rozpočtové prostriedky súvisiace s touto rezervou výlučne na boj proti pandémii COVID-19 prostredníctvom opatrení oprávnených podľa nariadenia Rady (EÚ) 2020/521 zo 14. apríla 2020, ktorým sa aktivuje núdzová podpora podľa nariadenia (EÚ) 2016/369 a ktorým sa menia jeho ustanovenia s ohľadom na výskyt ochorenia COVID-19 (3),